Phthiotis (regio antiqua)

PhthiotisPomponius Mela, Chorographia 2.40 vel PhthiaHyginus, Fabulae 14.8 (Graece dialecto epica  sed oratione soluta Strabo, Geographia 9.5.3) fuit regio Graeciae antiquae in eodem fere loco iacens ac regionalis unitas hodierna Phthiotis.

 Mythologia 
Phthia in mythologia GraecaHomerus: Ilias IX, 363 initio fuit urbs, deinde regio Thessaliae meridianae (in Graecia Media). Phthiotis ex valle Sperchii et litore septentrionali Sinus Maliaci exstans regnum fuit Pelei ab Aeaco conditum et locus natalis filii eius Achillis nec non patria Myrmidonum.

Secundum traditionem Thessalicam conditor et heros eponymus urbis Phthiae est Phthius, filius Poseidonis et Larissae, frater Achaei et Pelasgi.Benjamin Hederich: Gründliches mythologisches Lexikon. Lipsiae 1770, Coll. 2003 (in interrete)

 Situs 
Phthiotis agros circa Othrym inter Sinum Maliacum et Pagasaeum comprehendit. Antiquitate ab Hellenibus et Achaeis inhabitata erat, qui postea simul "Achaei Phthiotae" appellati sunt, quare ipsa regio "Achaia" vocata est. 

Urbs maximi momenti post bella Graeco-Persica fuit Thebae Phthioticae ad Sinum Pagasaeum in Thessalia sitae, quae sunt forsitan eadem ac Phylace.

Aliae urbes sunt: Heraclea Trachin, Anticyra, Pharsalus, Thetidium, Lamia, Magnesia, Iolcus, Demetrias, Methone, Alope, Phthia. 

Antiqua Phthiotis hodie ad regionales unitates Phthiotidis (quae quamvis terra minore nomen recepit) ac Magnesiae pertinet.

 Thermopylae
 189 Phthia

 Bibliographia 
 Ernst Meyer: Phthia, in: Der Kleine Pauly, Vol. 4 (1979), Coll. 831.

 Notae 

Categoria:Regiones Graeciae
!